EkBass/fiwiki-20250220-pages-articles huggingface dataset:
Charlie poliisina

Charlie poliisina (Easy Street, esitetty Suomessa myös nimellä Hiljainen katuhttp://yle.fi/aihe/artikkeli/2014/12/10/2012-teemalauantai-chaplinin- kulkuri-sata-vuotta) on Charlie Chaplinin ohjaama vuoden 1917 mykkä lyhytelokuva. Charlie poliisina sijoittuu lavastettuun etelälontoolaiseen maisemaan. Elokuvan lavastukset maksoivat tuohon aikaan paljon, 10 000 dollaria.Robinson, s. 230–231. Elokuvan alkuperäinen nimi Easy Street on todennäköisesti viittaus Lontoon Walworthin Easy Streetiin, jossa Chaplin kasvoi. Elokuvan kuvaksissa oli vaikeuksia, ja sen valmistuminen viivästyi selvästi. Mutual Film joutui antamaan helmikuun 1. päivänä lausunnon elokuvan myöhästymisen syistä. Elokuvan tarina oli viktoriaanisen ajan melodraaman parodia. Siinä Chaplinin esittämä hahmo eksyy lähetystaloon, missä ihastuu Edna Purviancen esittämään lähetystyöntekijään, minkä ansiosta Chaplin päättää muuttaa elämänsä suunnan. Hänestä tulee poliisi ja hän joutuu heti Easy Streetille, jota terrorisoi Eric Campbellin esittämä hahmo. Elokuvaa pidetään muiden Mutualin loppukauden elokuvien rinnalla Chaplinin parhaimpiin lukeutuvana. == Lähteet == * === Viitteet === == Aiheesta muualla == * * Luokka:Vuoden 1917 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Teekasvit

Teekasvit (Theaceae) on kasviheimo, johon kuuluu määritelmästä riippuen 9–19 sukua. Heimon kasvit ovat lähinnä subtrooppisten ja trooppisten alueiden pensaita ja puita. Monia lajeja käytetään koristekasveina, ja teepensasta (Camellia sinensis) viljellään hyötykasvina. == Kuvaus == Teekasvit ovat puuvartisia kasveja. Ne ovat yleensä ainavihantia, mutta jotkin lajit ovat kesävihantia. Useimmat teekasvit ovat yksikotisia. Teekasvien lehdet ovat korvakkeettomia ja yksinkertaisia. Lehdet ovat sulkasuonisia ja laidoiltaan yleensä hammaslaitaisia, joskus ehyitä. Kukat ovat joko yksittäin tai tertuissa. Sekä verholehtiä että terälehtiä on yleensä viisi. Kukissa on lukuisia heteitä, ja ne muodostavat 1–6 kiehkuraa. Emejä on kolmesta viiteen, kussakin on 3–5 sikiäimen onteloa ja niissä 2–100 siemenaihetta. Hedelmä on kota, marja tai luumarja. Siemenet ovat siivettömiä. == Levinneisyys == Teekasveja kasvaa Afrikan, Aasian, Pohjois-Amerikan ja Polynesian subtrooppisilla ja trooppisilla alueilla. Heimon suurin lajirunsaus kasvaa Kaakkois-Aasiassa ja Etelä-Kiinassa. == Luokittelu== Teekasvit jaetaan kolmeen tribukseen:Stevens 2001, viittaus 27.12.2014 === Tribus 1. Stewartieae Choisy === Kasvit ovat tavallisesti ainavihantia. Heteet sijaitsevat kimppuina. Kodassa ei ole keskipylvästä. Siemenet toisinaan kapeasiipisiä. Tribuksessa on vain kesäkamelioiden (Stewartia) suku ja siinä yhdeksän lajia, jotka kasvavat Itä-Aasiassa ja Pohjois-Amerikan itäosassa. === Tribus 2. Gordonieae de Candolle === Kasvit ovat tavallisesti ainavihantia. Heteet sijaitsevat kolmesta viiteen kiehkurana. Siemenet kärjestä tavallisesti siivellisiä. Tribuksessa on kolme sukua, joiden lajimääräarviot vaihtelevat 4–30. Tribus kasvaa Kaakkois-Aasiassa saaristoineen ja Yhdysvaltojen kaakkoisosassa. Tribuksen suvut ovat: frankliniat (Franklinia), laakerikameliat (Gordonia) ja Schima. === Tribus 3. Theeae Szyszylowicz === Tribuksessa on viisi sukua ja eri arvioiden mukaan 230–420 lajia, jotka kasvavat Kaakkois-Aasiassa, Malaijien saaristossa ja trooppisessa Amerikassa. Kukissa on paljon esilehtiä, ja verhiö muuttuu vähitellen terälehdiksi. Hetiö on kaksikiehkurainen, ja palhojen juurella sijaitsee mesiäinen. Siemenet ovat siivellisiä tai siivettömiä. Runsaslajisimmat suvut ovat kameliat (Camellia, 120–180 lajia), Pyrenaria (42–60 lajia), Laplacea ja Polyspora (kummassakin 32 lajia). === Suvut === Teekasvien heimoon kuuluvat seuraavat suvut: * Apterosperma * Camellia – kameliat * Dankia * Euryodendron * Franklinia – frankliniat * Gordonia – laakerikameliat * Hartia * Laplacea * Malachodendron * Piquetia * Polyspora * Pyrenaria * Schima * Stewartia – kesäkameliat * Theopsis * Tutcheria == Kuvia == Image:Camellia_sasanqua_Yuletide_2.jpg|Camellia sasanqua Image:Schim_walli_081205-4283_F_stgd.jpg|Schima wallichii Image:Stewartia_pseudocamellia_02.JPG|Japaninkesäkamelia (Stewartia pseudocamellia) == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === * Luokka:Kasviheimot
Tobermory (tislaamo)

Tobermory on viskitislaamo Länsi-Skotlannissa Mullin saaressa Tobermoryn kaupungissa. Tislaamon perusti John Sinclair vuonna 1798. Sen alkuperäinen nimi oli Ledaig. Tobermory on gaelin kieltä ja tarkoittaa suomeksi Marian lähdettä. Tämän Mullin saaren ainoan tislaamon, joka on ollut useasti pois toiminnasta, on omistanut vuodesta 1993 Burn Stewart Distillers. == Lähteet == Luokka:Skotlantilaiset viskitislaamot
SimCity (vuoden 2013 videopeli)

SimCity (tunnetaan myös nimellä SimCity 5 tai SimCity 2013) on Maxisin kehittämä SimCity -pelisarjaan kuuluva kaupunginrakennuspeli, jonka Electronic Arts julkaisi Microsoft Windowsille Pohjois-Amerikassa 5. maaliskuuta 2013 ja Euroopassa 7. maaliskuuta 2013.http://www.ign.com/articles/2012/10/24/simcity- release-date-announcedPC Gamer - Maxis on SimCity: We want to make the most responsive, most playful SimCity ever GameSpot: SimCity returns in 2013 OS X:lle SimCity julkaistiin 29. elokuuta 2013. == Julkaisu == SimCityn julkaisu tuomittiin laajasti epäonnistuneeksi. Peliä pelatakseen pelaajan oli kirjauduttava Electronic Artsin palvelimille, mutta palvelinongelmien vuoksi monet pelaajat eivät lainkaan päässeet pelaamaan ostamaansa peliä. Seurauksena pelistä myös poistettiin ominaisuuksia. == Vastaanotto == GameSpot antoi pelille arvosanaksi 5/10 arvostelussaan. IGN antoi pelille arvosanaksi 7/10 arvostelussaan. == Lähteet == == Aiheesta muualla == * * Virallinen SimCity- sivusto * FinCities Foorumi Luokka:SimCity Luokka:Vuoden 2013 videopelit Luokka:MMOG-pelit Luokka:Windows-pelit Luokka:Mac OS -pelit Luokka:Yhdysvalloissa kehitetyt videopelit
Utau

Utau (usein muodossa UTAU) eli Utauloid on Vocaloidin kaltainen laulusyntetisaattoriohjelmisto, johon syötetään laulun sanat ja melodia. Utau eroaa kaupallisesta vocaloidista siten, että se on ilmainen shareware- ohjelmisto. Sitä myös pidetään usein Vocaloidia teknisesti huonompilaatuisena. Kuten Vocaloidissakin, Utaulle on useita eri äänipankkeja joita myös tavallisesti itsessään kutsutaan nimillä Utau ja Utauloid, ja joilla on usein myös visuaalinen avatar. Ne eivät ole virallisia, vaan yleensä ohjelmiston fanien tekemiä.歌声合成ツールUTAU - Utaun lataus- ja ohjesivusto Ensimmäinen Utau, Uta Utane (), toiselta nimeltään Defoko, ilmestyi vuonna 2008. Ohjelmisto on erittäin suosittu Japanissa, vaikkakin sen suosion uskotaan perustuvan pitkälti paremmin tunnetun vanhemman Vocaloidin suosioon. Nykyisellään lukuisat lähinnä japanilaiset musiikintuottajat käyttävät Utauta kappaleissaan. == Lähteet == Luokka:Musiikkiohjelmistot
Issa Bagayogo

Issa Bagayogo (1961 – 10. lokakuuta 2016) oli malilainen laulaja ja soittajaAllMusic: Issa Bagayogo pääsoittimenaan kuusikielinen ngoni. Hän levytti albumeita Six Degrees Recordsille. Hän yhdisti musiikissaan paikallisia akustisia traditioita rock-, funk-, dub- ja electronica- vaikutteisiin.Six Degrees Records: Issa Bagayogo Bagayogo syntyi 15-lapsiseen maanviljelijäperheeseen, jonka isällä oli neljä vaimoa. == Diskografia == * Sya * Timbuktu * Tassoumakan * Mali Koura * Issa Bagayogo Remixed == Lähteet == Luokka:Malilaiset muusikot Luokka:Vuonna 1961 syntyneet Luokka:Vuonna 2016 kuolleet
Andy Bey

Andy Bey (s. 1939 Newark, New Jersey) on yhdysvaltalainen jazzlaulaja ja -pianisti.AllMusic: Andy BeyThe New York Times: CABARET REVIEW; Crooning Softly to Conceal the Pain Hän aloitti julkisen esiintymisen 8-vuotiaana ja levytti ensimmäisen sooloalbuminsa 13-vuotiaana. 17-vuotiaana hän perusti sisarustensa Salome ja Geraldine Beyn kanssa kokoonpanon, joka julkaisi kolme albumia ja teki 16 kuukautta kestäneen Euroopan-kiertueen. Kokoonpano hajosi vuonna 1967. Bey teki 1960–1970-luvuilla yhteistyötä Max Roachin, Duke Pearsonin ja Gary Bartzin kanssa. Lyriikoissaan hän muun muassa tuomitsi Yhdysvaltain osallistumisen Vietnamin sotaan. Bey toimi pitkään yhteistyössä pianisti Horace Silverin kanssa. Yhteistyön tuloksena syntyi monia hengellisiin teemoihin liittyneitä levytyksiä. Vuonna 2005 Bey sai Grammy- ehdokkuuden albumistaan American Song.LA Phil: Andy Bey Bey on avoimesti homoseksuaalinen.JazzTimes: Homophobia in Jazz Hän on HIV-positiivinen.NPR: Andy Bey's 'American Song' == Lähteet == Luokka:Yhdysvaltalaiset jazzlaulajat Luokka:Yhdysvaltalaiset jazzpianistit Luokka:Vuonna 1939 syntyneet Luokka:Elävät henkilöt
William Schuman

William Schuman (4. elokuuta 1910 New York – 15. helmikuuta 1992 New York) oli yhdysvaltalainen säveltäjä.AllMusic: William Schuman Hän aloitti säveltämisen high schoolissa ja perusti jazzyhtyeen, jossa soitti itse viulua ja banjoa. Hän sai kandidaatin ja maisterin arvot Columbian yliopiston Teachers Collegesta, ja hän opiskeli Juilliard Schoolissa Roy Harrisin johdolla. Harris tutustutti nuoren säveltäjän Serge Koussevitzkyyn.G. Schirmer Inc.: William Schuman Schumanin musiikissa on jazz- ja folk-vaikutteita. Hänen varhaiset teoksensa ovat harmonisesti konservatiivisia, mutta myöhemmin hän hyödynsi enemmän dissonanssia ja polytonaalisuutta. Kantaatillaan A Free Song Schuman sai ensimmäisen musiikin Pulitzer-palkinnon vuonna 1943. Säveltäjän muuhun tuotantoon kuuluu muun muassa neljä jousikvartettoa, kymmenen sinfoniaa, viulukonsertto, balettia ja oopperaa.Naxos.com: William SchumanAllMusic: William Schuman - Compositions Uransa aikana Schuman toimi muun muassa G. Schirmer Inc.in julkaisujohtajana, Juilliard Schoolin presidenttinä ja Lincoln Center for the Performing Artsin johdossa. Hänet valittiin Yhdysvaltain taide- ja tiedeakatemiaan. Hänelle myönnettiin vuonna 1987 National Medal of Arts. == Lähteet == Luokka:Yhdysvaltalaiset säveltäjät Luokka:Oopperasäveltäjät Luokka:Vuonna 1910 syntyneet Luokka:Vuonna 1992 kuolleet
Cyprian Kizito Lwanga

Cyprian Kizito Lwanga (19. tammikuuta 1953 – 3. huhtikuuta 2021Archbishop Kizito Lwanga Dies) oli ugandalainen roomalaiskatolinen arkkipiispa. Hänet vihki papiksi Kampalan arkkihiippakuntaan Emmanuel Kiwanuka Nsubuga 9. huhtikuuta 1978. Hänet nimitettiin Kasana-Luweeron hiippakunnan johtoon 30. marraskuuta 1996, ja piispaksi konsekroinnin suoritti 1. maaliskuuta 1997 Emmanuel Wamala, jota avustivat Joseph B. Willigers ja Paul Lokiru Kalanda.Catholic-Hierarchy.org: Archbishop Cyprian Kizito Lwanga 19\. elokuuta 2006 Lwanga sai nimityksen Kampalan arkkipiispaksi, jonka virkaan hänet asetettiin 30. syyskuuta. == Lähteet == Luokka:Ugandalaiset katoliset piispat Luokka:Katoliset arkkipiispat Luokka:Vuonna 1953 syntyneet Luokka:Vuonna 2021 kuolleet
Joseph B. Willigers

Joseph B. Willigers (26. lokakuuta 1930 Gronsveld – 30. syyskuuta 2012) oli alankomaalaissyntyinen, Ugandassa uransa luonut roomalaiskatolinen piispa. Hänet vihittiin Mill Hill -lähetyssaarnaajien papiksi 10. heinäkuuta 1955 ja nimitettiin Jinjan hiippakunnan johtoon 13. heinäkuuta 1967. Piispaksi vihkiminen seurasi 3. joulukuuta. Pääkonsekraattorina toimi Emmanuel Kiwanuka Nsubuga, jota avustivat Joannes de Reeper ja James Odongo.Catholic- Hierarchy.org: Bishop Joseph B. Willigers, M.H.M. Willigers jäi eläkkeelle 2. maaliskuuta 2010. == Lähteet == Luokka:Alankomaalaiset papit Luokka:Ugandalaiset katoliset piispat Luokka:Vuonna 1930 syntyneet Luokka:Vuonna 2012 kuolleet
Adelmo Melecci

Adelmo Melecci (18. toukokuuta 1899 – 31. elokuuta 2004) oli italialaissyntyinen säveltäjä, urkuri ja pedagogi. Hän lähti Italiasta vuonna 1911 ja sai vuonna 1928 Kanadan kansalaisuuden. Hän opiskeli New Yorkissa ja Toronto Conservatory of Musicissa (Royal Conservatory of Music). Hänen opettajiaan olivat Healey Willan ja Ernest Seitz.The Canadian Encyclopedia: Adelmo Melecci Melecci opetti Toronto Conservatory of Musicissa itse pianon- ja urkujensoittoa sekä musiikin teoriaa. Hän perusti vuonna 1942 konservatorion Willowdalen haaran, jonka rehtorina hän toimi, kunnes jäi eläkkeelle heinäkuussa 1991. Hän toimi Richmond Hill United Churchin urkurina vuosina 1929–1958. Hänen sävellystensä joukossa on kuoroteoksia, lauluja ja lapsille suunnattuja pianokappaleita. Melecci jatkoi sävellystyötään yli 100-vuotiaaksi saakka. Royal Conservatory of Music jakaa hänen mukaansa nimettyä stipendiä. == Lähteet == Luokka:Kanadalaiset säveltäjät Luokka:Vuonna 1899 syntyneet Luokka:Vuonna 2004 kuolleet Luokka:Yli satavuotiaiksi eläneet kanadalaiset
Joseph Anthony Zziwa

Joseph Anthony Zziwa (s. 16. helmikuuta 1956) on ugandalainen roomalaiskatolinen piispa. Hänet vihittiin papiksi 16. marraskuuta 1980 ja nimitettiin Kiyinda-Mityanan hiippakunnan koadjuuttoripiispaksi 19. marraskuuta 2001. Piispaksi vihkiminen seurasi 16. maaliskuuta 2002. Pääkonsekraattorina toimi Joseph Mukwaya, jota avustivat Emmanuel Wamala ja Christophe Pierre. Zziwasta tuli 23. lokakuuta 2004 Kiyinda-Mityanan piispa. == Lähteet == Luokka:Ugandalaiset katoliset piispat Luokka:Vuonna 1956 syntyneet Luokka:Elävät henkilöt
G Magazine

G Magazine on homomiehille suunnattu brasilialainen aikakauslehti, jonka julkaiseminen aloitettiin lokakuussa 1997. Lehti ilmestyy kuukausittain, ja sen levikki on 110 000\. Päätoimittajana on Marcos Brandão. Lehdessä on ollut lukuisien sekä brasilialaisten että ulkomaalaisten julkisuuden henkilöiden alastonkuvia. Lehti sisältää myös homoyhteisölle kirjoitettuja artikkeleita. == Aiheesta muualla == * Viralliset sivut . Luokka:Miestenlehdet Luokka:Seksuaali- ja sukupuolivähemmistöjen lehdet Luokka:Brasilialaiset lehdet
Hiihtosuunnistuksen Euroopan-mestaruuskilpailut 2012

Hiihtosuunnistuksen Euroopan-mestaruuskilpailut 2012 järjestettiin Sumyssä, Ukrainassa 20.–26. helmikuuta. ==Pitkä matka== ===Miehet=== Sija Maa Kilpailija Aika 1 Staffan Tunis 1.37.08 2 Andrei Lamov 1.38.11 3 Hans Jørgen Kvåle 1.38.17 ===Naiset=== Sija Maa Kilpailija Aika 1 Polina Maltšikova 1.06.59 2 Anastasija Kravtšenko 1.07.25 3 Tatjana Kozlova 1.07.38 ==Keskimatka== ===Miehet=== Sija Maa Kilpailija Aika 1 Eduard Hrennikov 43.14 2 Olli-Markus Taivainen 43.32 3 Hans Jørgen Kvåle 43.36 ===Naiset=== Sija Maa Kilpailija Aika 1 Marte Reenaas 41.47 2 Josefine Engström 42.10 3 Kajsa Richardsson 44.47 ==Sprintti== ===Miehet=== Sija Maa Kilpailija Aika 1 Staffan Tunis 12.20 2 Stanimir Belomazhev 12.23 3 Eduard Hrennikov 12.27 ===Naiset=== Sija Maa Kilpailija Aika 1 Josefine Engström 13.20 2 Polina Maltšikova 13.28 3 Sonja Mörsky 13.31 ==Viesti== ===Miehet=== Sija Maa Kilpailija Aika 1 Matti Keskinarkaus, Staffan Tunis, Olli-Markus Taivainen 1.51.24 2 Ove Saetra, Lars Hol Moholdt, Hans Jörgen Kvåle 1.52.29 3 Joel Sjölander, Martin Hammarberg, Erik Rost 1.53.20 ===Naiset=== Sija Maa Kilpailija Aika 1 Tatjana Kozlova, Natalja Tomilova, Polina Maltšikova 1.36.38 2 Christina Løvald Hellberg, Audhild Bakken, Andrine Benjaminsen 1.38.23 3 Magdalena Olsson, Kajsa Richardsson, Josefine Engström 1.39.18 ==Sekaviesti== Sija Maa Kilpailija Aika 1 Andrei Grigorjev, Polina Maltšikova 46.26 2 Peter Arnesson, Tove Alexandersson 46.28 3 Stanimir Belomazhev, Antonija Grigorova 46.57 ==Lähteet== * 2012 Luokka:Vuoden 2012 urheilu Luokka:Ukrainan urheilutapahtumat Luokka:Sumy
Liebig

Liebig on muun muassa seuraavien henkilöiden sukunimi: * Justus von Liebig (1803-1873), saksalainen kemisti * Theodor von Liebig (Liebieg) (1872-1939), bööminsaksalainen vapaaherra, tekstiilitehtailija,[2] paroni ja autoilun uranuurtaja ;Muita merkityksiä: * Justus-Liebig-Universität Gießen on Gießenin yliopiston päärakennus Gießenissä Saksassa
Pihlajamäen kirkko

Pihlajamäen kirkko on arkkitehti Esko Korhosen suunnittelema Malmin seurakunnan kirkkorakennus, joka sijaitsee Pihlajamäessä Helsingissä. Kirkko valmistui vuonna 1976. Kirkkosaliin mahtuu yhteensä 250 henkeä, ja kun siihen yhdistetään seurakuntasali, tilaan mahtuu yhteensä 500 henkeä. Tiilinen kirkko on kolmikerroksinen monikäyttökirkko. Kirkon urut on valmistanut Urkurakentamo Tuomi vuonna 1977. Alttarilla on Tapio Junnon puureliefi Kristuksen kärsimys. Junnon altariveistos herätti heti kirkon vihkimisen jälkeen joissain tahoissa voimakasta paheksuntaa. Kotimaa-lehden päätoimittaja Leino Hassinen kutsui teosta "taideterroriksi", ja Markuksen seurakunnan kirkkoherra John Forsberg vaati valituksessaan Helsingin seurakuntien kirkkohallintokunnalle teoksen poistamista. Asiaa käsiteltiin Helsingin tuomiokapitulissa, ja lopulta teos sai jäädä paikoilleen."Alttariveistos kuohuttaa mieliä Pihlajamäessä". Helsingin Sanomat. 1.4.1976"Helsingin alttaritaidekiista tuomiokapitulille". Helsingin Sanomat. 30.5.1977 == Kuvia == Pihlajamaki church 2.jpg|Kirkko pohjoispuolelta kuvattuna Pihlajamäki Church 2021-10-03.jpg|Kirkon pääsisäänkäynti Pihlajamäki Church interior.jpg|Kirkko sisältä Pihlajamäki Church altar (2).jpg|Tapio Junnon puureliefi Kristuksen kärsimys == Lähteet == * * === Viitteet === == Aiheesta muualla == Luokka:Helsingin kirkot Luokka:Malmi Luokka:Suomen kivikirkot Luokka:Helsingin suojellut rakennukset
Rosalind Hicks

Rosalind Margaret Clarissa Hicks (o.s. Christie, 5. elokuuta 1919 – 28. lokakuuta 2004) oli englantilaisen kirjailijan Agatha Christien ja hänen silloisen miehensä, Archibald Christien ainoa lapsi. Äitinsä kuoleman jälkeen Hicks on vahvistanut Christien mainetta ja pitänyt sitä yllä. Rosalind Hicks kuoli vuonna 2004 85-vuotiaana. Luokka:Englantilaiset henkilöt Luokka:Agatha Christie Luokka:Vuonna 1919 syntyneet Luokka:Vuonna 2004 kuolleet
Eleosteariinihappo

Eleosteariinihappo (joko alfa tai beeta) on konjugoitu linolihappo, joka kuuluu välttämättömiin rasvahappoihin. Yhdistettä esiintyy runsaasti kiinalaisessa puuöljyssä eli kiinaöljyssä ja karvaskurkkuöljyssä. Yhdisteen on huomattu olevan tärkeä apoptoosin aiheuttaja rasvasoluissa ja in vitron aiheuttaja HL60 leukemiasoluissaMasuko Kobori, Mayumi Ohnishi-Kameyama, Yukari Akimoto, Chizuko Yukizaki and Mitsuru Yoshida (2008) α-Eleostearic Acid and Its Dihydroxy Derivative Are Major Apoptosis-Inducing Components of Bitter Gourd. Journal of Agricultural and Food Chemistry, volume 56, issue 22, pages 10515–10520. sekä Azoxymetaanin ja karsinogeenien vähentäjä rottakokeissaH. Kohno, Y. Yasui, R. Suzuki, M. Hosokawa, K. Miyashita, T. Tanaka (2004), Dietary seed oil rich in conjugated linolenic acid from bitter melon inhibits azoxymethane-induced rat colon carcinogenesis through elevation of colonic PPAR γ expression and alteration of lipid composition. International Journal of Cancer, volume 110, pages 896–901.. Eleosteariinihaposta on olemassa samankaltainen yhdiste 15,16-Dihydroksyyli-alpha-eleosteariinihappo, jossa on neljä happimolekyyliä kahden sijasta. ==Lähteet== == Aiheesta muualla == *PubChem: (9Z,11E,13E)-9,11,13-Octadecatrienoic acid, alpha-Eleostearic acid *PubChem: (9E,11E,13E)-9,11,13-Octadecatrienoic acid, beta-Eleostearic acid *Kyoto Encyclopedia of Genes and Genomes (KEGG): alpha-Eleostearic acid *ChemBlink: alpha-Eleostearic Acid Luokka:Rasvahapot
Jäärauta

Jääraudat ovat kenkiin, suksiin tai lumilautaan kiinnitettävät apuvälineet, joiden alaspäin osoittavat piikit auttavat kiipeilyssä jäällä ja lumella. Myös moottorikelkoissa käytetään jäärautoja suojaamaan kiskoja. ==Jääraudat vuori- ja jääkiipeilyssä== Vuori- ja jääkiipeilyssä jääraudoilla tarkoitetaan kenkien tai monojen pohjaan kiinnitettäviä metallista valmistettuja varusteita, joissa on alaspäin osoittavia 2-6 cm pitkiä piikkejä. Vuorikiipeilyssä niiden tarkoitus on estää kiipeilijän liukastumista jäällä, lumella tai kalliolla. Jääkiipeilyssä ja kiipeiltäessä ns. mixtaa (eng. mixed climbing, sekoitus jää- ja kalliokiipeilyä) niiden avulla kiivetään.Vuorikiipeily Vuorikiipeilyssä käytettyjä jäärautoja ei tule sekoittaa tasamaalla käytettäviin liukastumisesteisiin, joissa piikkejen sijaan on vain nastat. ==Jääraudat hiihtovaelluksessa== Myös suksissa tai splitboard-lumilaudassa voidaan käyttää jäärautoja nousukarvojen kanssa noustaessa ylös kovaksi pakkautunutta lunta. ==Lähteet== == Aiheesta muualla == Luokka:Jalkineet Luokka:Työkalut nl:Klimmateriaal#Stijgijzers
Leo II (täsmennyssivu)

Leo II voi viitata seuraaviin henkilöihin ja asioihin: *Leo II, Itä-Rooman keisari *Leo II, paavi *Leo II, kääpiögalaksi
Railo

Railo on jäätikköön tai jäähän muodostunut halkeama. Varsinaiseen jäätikköön syntyvien railojen lisäksi esiintyy myös reunarailoja, jotka syntyvät alaspäin liikkuvan jäätikön ja sen yläpuolella olevilla rinteillä olevan liikkumattoman jään väliin. Reunarailoista käytetään vuorikiipeilyn yhteydessä maailmanlaajuisesti saksankielistä nimitystä Bergschrund. Myös meren tai järven jäässä voi olla railoja. Tällainen railo voi katkaista esimerkiksi jäätien. Jäätiköllä liikkuville railot ovat vaarallisia ja niihin putoaminen voi aiheuttaa jopa kuoleman. Jäätiköllä railojen riski on aina olemassa. Niiden määrä ja koko riippuu muun muassa jäätikön koosta ja muodosta, lumen laadusta ja määrästä, tuulesta, aurinkoisuudesta ja korkeudesta. Hyvin tyypillistä on, että railojen päälle muodostuu lumisiltoja, jotka eivät kestä ylittäjän painoa ja jotka entisestään vaikeuttavat railojen havaitsemista. Siksi jäätiköllä liikkuessa tulisi turvautua köysiin ja railopelastukseen tarvittavaan välineistöön. Lumen määrä ja sääolosuhteet voivat vaikeuttaa pelastusoperaatiota. ==Kuvia== Tiedosto:Crevasses Coleman Glacier Mt. Baker WA.jpg|Railo Mount Bakerilla Washingtonissa. Tiedosto:Crevasse Mt. Rainier.jpg|Syvä railo ylhäältä katsottuna Mount Rainierilla Washingtonissa. Tiedosto:Schnapf bergschrund.jpg|Reunarailo Itävallan Alpeilla. ==Katso myös== *Lumiturvallisuus ==Lähteet== == Aiheesta muualla == Luokka:Jää
William Vickrey

William Vickrey (21. kesäkuuta 1914-11. lokakuuta 1996) oli kanadalaissyntyinen taloustieteilijä ja vuoden 1996 taloustieteen Nobel- palkinnon saaja. Vickrey syntyi Kanadassa mutta kävi koulunsa ja opiskeli Euroopassa ja Yhdysvalloissa. Hän väitteli Columbian yliopistossa 1948, ja hänen progressiivista verotusta käsittelevä väitöskirjansa Agenda for Progressive Taxation julkaistiin uudelleen 1972 yhtenä taloustieteen klassikoista. Vickrey työskenteli Columbian yliopistossa vuodesta 1946 työuransa loppuun asti. Hän toimi opettajana, tutkijana ja lisäksi konsulttina monille julkisille laitoksille. Hänen tutkimuksensa kohdistuivat verotukseen, julkisiin palveluihin, liikenteeseen ja kaupungistuneen yhteiskunnan ongelmiin. Vickrey selvitti tarjouskilpailujen sääntöjen vaikutuksia, ja hänen esittämänsä huutokauppamalli on yleisesti käytössä tarjouskilpailuissa ja myytäessä esimerkiksi kalastusoikeuksia. Vuonna 1952 Vickrey ehdotti että liikenneruuhkia voitaisiin säädellä ruuhkamaksuilla.Principles of Efficient Congestion Pricing The Victoria Transport Policy Institute Vickrey kuoli vuonna 1996 kolme päivää sen jälkeen kun oli ilmoitettu hänen saavan Nobelin. == Lähteet == Luokka:Nobelin taloustieteen palkinnon saajat Luokka:Vuonna 1914 syntyneet Luokka:Vuonna 1996 kuolleet Luokka:Seulonnan keskeiset artikkelit
Leo II (kääpiögalaksi)

Leo II on kääpiösferoidigalaksi Leijonan tähdistössä. Se kuuluu Paikalliseen ryhmään ja on Linnunradan satelliittigalaksi. Sen (ja Leo I:n) löysivät R.G. Harrington ja A.G. Wilson vuonna 1950. Leo II on noin 690 000 valovuoden päässä Maasta, ja sen magnitudi on 12,6.NASA/IPAC -tietokanta Vuonna 2007 tehtyjen mittausten mukaan Leo II on vanha kääpiögalaksi, joiden tähdillä on alhainen metallipitoisuus.Leo II: An Old Dwarf Galaxy with Juvenescent Heart == Katso myös == *Leo I *Leo A ==Lähteet== Luokka:Linnunradan alaryhmä Luokka:Kääpiöellipsigalaksit
Ison karhun I kääpiögalaksi

Ison karhun I kääpiögalaksi on kääpiösferoidigalaksi Ison karhun tähdistössä. Se kuuluu Paikalliseen ryhmään ja on Linnunradan satelliittigalaksi. Galaksi löydettiin vuonna 2005, ja sen absoluuttinen magnitudi (-6,75) tekee siitä yhden vähiten kirkkaista galakseista - jopa jotkut tähdet ovat galaksia kirkkaampia. Galaksin etäisyys Linnunradasta on noin 330 000 valovuotta, mikä on kaksi kertaa enemmän kuin matka Suureen Magellanin pilveen. == Katso myös == *Ison karhun II kääpiögalaksi *Pienen karhun kääpiögalaksi == Lähteet == *NASA/IPAC -tietokanta Luokka:Kääpiösferoidigalaksit Luokka:Linnunradan alaryhmä
Ison karhun II kääpiögalaksi

Ison karhun II kääpiögalaksi on kääpiösferoidigalaksi Ison karhun tähdistössä. Se kuuluu Paikalliseen ryhmään ja on Linnunradan satelliittigalaksi. Galaksi löydettiin vuonna 2006 Sloan Digital Sky Surveyn tuloksista, ja sen absoluuttinen magnitudi (-4,20) tekee siitä yhden vähiten kirkkaista galakseista - jopa jotkut tähdet ovat galaksia kirkkaampia. Ison karhun II kääpiögalaksin on havaittu liikkuvan kohti Linnunrataa nopeudella 116 km/s.Simon, J. ja Geha, M. (2007) The Kinematics of the Ultra‐faint Milky Way Satellites: Solving the Missing Satellite Problem The Astrophysical Journal 670: 313.] == Katso myös == *Ison karhun I kääpiögalaksi *Pienen karhun kääpiögalaksi == Lähteet == *NASA/IPAC -tietokanta === Viitteet === Luokka:Kääpiösferoidigalaksit Luokka:Linnunradan alaryhmä
Katarina Johnson-Thompson

Katarina Johnson-Thompson (s. 9. tammikuuta 1993 Liverpool, Englanti) on brittiläinen seitsenottelija ja pituushyppääjä. Johnson-Thompson voitti kultaa alle 18-vuotiaiden MM-kilpailuiden 2009 seitsenottelussa. Kaksi seuraavaa kautta menivät kuitenkin pilalle polvivamman vuoksi. Alle 20-vuotiaiden MM- kilpailuissa 2012 Johnson-Thompson säästi voimiaan Lontoon olympialaisia varten ja osallistui vain pituushyppyyn ja 100 metrin aitajuoksuun. Pituushypyssä Johnson-Thompson voitti kultaa tuulituloksella 681. Lontoon olympialaisten seitsenottelussa Johnson-Thompson oli 15:s tehden samalla uuden ennätyksensä seitsenottelun yhteispisteissä. Hän voitti alle 23-vuotiaiden Euroopan-mestaruuden Tampereella 2013 pistein 6215. Moskovan MM-kisoissa 2013 Johnson-Thompson paransi jälleen ennätystään sijoittuen viidenneksi. Sopotin MM-hallikilpailuissa 2014 hän sai hopeaa pituushypyssä ennätyksellään 681. Prahan sisäratojen EM-kilpailuissa 2015 Johnson-Thompson voitti kultaa viisiottelussa 5000 pisteen ennätystuloksella. Pekingin MM-kisoissa 2015 Johnson-Thompson oli ensimmäisen päivän jälkeen toisena, mutta jäi ilman tulosta toisen päivän aloittaneessa pituushypyssä. Hän sijoittui samoissa kilpailuissa pituushypyn loppukilpailussa 11:nneksi. Rio de Janeiron olympialaisissa 2016 hän oli seitsenottelussa kuudes. Hän teki ottelusarjassaan Britannian korkeushyppyennätyksen 198 cm. Lontoon MM- kilpailuissa 2017 hän sijoittui viidenneksi sekä seitsenottelussa että korkeushypyssä. Johnson-Thomson voitti viisiottelun maailmanmestaruuden Birminghamin MM-hallikilpailuissa 2018 pistein 4750. Hän voitti saman vuoden Kansainyhteisön kisoissa kultaa seitsenottelussa pistein 6255. Berliinin EM- kilpailuissa 2018 hän sai hopeaa kerättyään ennätyspisteensä 6759. Hän voitti viisiottelun sisäratojen Euroopan-mestaruuden Glasgow'ssa 2019 pistein 4983. Hän voitti seitsenottelun maailmanmestaruuden Dohassa 2019 pistein 6981. Vuodelle 2021 siirretyissä Tokion olympialaisissa hän keskeytti seitsenottelun, samoin viisiottelun Belgradin MM-hallikilpailuissa 2022. Eugenen MM-kilpailuissa 2022 hän oli seitsenottelussa kahdeksas. Hän voitti samana vuonna kultaa Kansainyhteisön kisoissa pistein 6377. Hän voitti seitsenottelun maailmanmestaruuden Budapestissa 2023 pistein 6740. Vuonna 2024 hän keskeytti seitsenottelun Rooman EM-kilpailuissa ja saavutti hopeaa Pariisin olympialaisissa pistein 6844. ==Henkilökohtaiset ennätykset== Lähde: Tilastopaja ;Ulkoradat * 200 metrin juoksu: 22,79 (2016) * 800 metrin juoksu: 2.04,90 (2024) * 100 metrin aitajuoksu: 13,09 (2019) * Korkeushyppy: 198 (2016) * Pituushyppy: 692 (2014) * Kuulantyöntö: 14,44 (2024) * Keihäänheitto: 46,14 (2023) * Seitsenottelu: 6981 NR (2019) ;Sisäradat * 60 metrin juoksu: 7,50 (2014) * 800 metrin juoksu: 2.09,13 (2019) * 60 metrin aitajuoksu: 8,18 (2015) * Korkeushyppy: 197 (2015) * Pituushyppy: 693 (2015) * Kuulantyöntö: 13,29 (2024) * Viisiottelu: 5000 (2015) NR == Lähteet == == Aiheesta muualla == * Luokka:Brittiläiset yleisurheilun moniottelijat Luokka:Brittiläiset olympiamitalistit Luokka:Brittiläiset pituushyppääjät Luokka:Vuonna 1993 syntyneet Luokka:Elävät henkilöt
Sage Stallone

Sage Stallone (5. toukokuuta 1976 – 13. heinäkuuta 2012) oli yhdysvaltalainen näyttelijä, elokuvaohjaaja ja käsikirjoittaja. Hän näytteli muiden muassa elokuvissa Daylight – paniikki tunnelissa ja Rocky V. Hänen isänsä on elokuvaohjaaja ja näyttelijä Sylvester Stallone. Hänen taloudenhoitajansa löysi Stallonen kuolleena tämän asunnosta Los Angelesissa 13. heinäkuuta 2012. Stallonen nimi oli yhdistetty juoruissa huumeiden käyttöön, mutta Kalifornian osavaltion viranomaisten suorittamissa tutkimuksissa Stallonen kuolinsyyksi todettiin sydänkohtaus, eikä hänen elimistöstään löydetty merkkejä huumausaineista. == Aiheesta muualla == * == Lähteet == Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Vuonna 1976 syntyneet Luokka:Vuonna 2012 kuolleet
Otopeni

Otopeni [otoˈpenʲ] on kaupunki Ilfovin piirikunnassa Romanian eteläosassa. Pinta-alaa kaupungilla on 31,52 neliökilometriä. Otopenissä asui vuoden 2011 väestönlaskennassa 12 671 asukasta. Vuoden 2002 väestönlaskennassa väkiluku oli 10 215. Kaupunki sijaitsee noin 18 kilometrin päässä Romanian pääkaupungista Bukarestista pohjoiseen. Otopenissä sijaitsee Henri Coandăn kansainvälinen lentoasema, joka on Romanian vilkkain. Lentoasemalla on muun muassa Tarom-lentoyhtiön pääkonttori. Samoin Țiriac Air pitää Otopenissä kotipaikkaansa. == Lähteet == == Aiheesta muualla == *Kaupungin kotisivut Luokka:Romanian kaupungit
Festus Ezeli

Ifeanyi Festus Ezeli-Ndulue (s. 21. lokakuuta 1989 Benin City) on nigerialainen koripalloilija, pelipaikaltaan sentteri. Hän edustaa NBA-liigan Golden State Warriorsia. Golden State varasi Vanderbiltin yliopistossa pelanneen Ezelin vuoden 2012 NBA:n varaustilaisuudessa ensimmäisen kierroksen viimeisenä pelaajana. Kaudella 2014–2015 Warriorsin kakkossentterinä pelannut Ezeli juhli joukkueen ensimmäistä NBA-mestaruutta 40 vuoteen.http://yle.fi/urheilu/urheilumaailman_alykot_yle_urheilu_kokosi_kenttien_fiksuimmat_ja_koulutetuimmat/8088248 Koripallomenestyksensä lisäksi Ezeliä pidetään poikkeuksellisen älykkäänä urheilijana. Hän muun muassa valmistui lukiosta 14-vuotiaana ja opiskeli Vanderbildtin yliopistossa biologiaa aikomuksenaan lääkärinopinnot. Hän hylkäsi Harvardin yliopiston stipenditarjouksen. Kun Ezelin koripalloammattilaisuus alkoi näyttää todennäköiseltä, hän vaihtoi biologian opintonsa kauppatieteisiin ja valmistui maisteriksi. ==Lähteet== ==Aiheesta muualla== * NBA:n pelaajaprofiili Luokka:Nigerialaiset koripalloilijat Luokka:Vuonna 1989 syntyneet Luokka:Elävät henkilöt
Gesa Felicitas Krause

Gesa Felicitas Krause (s. 3. elokuuta 1992 Ehringshausen) on saksalainen yleisurheilija, joka kilpailee estejuoksussa. Hän edustaa seuratasolla Silvesterlauf Trier -seuraa. Häntä valmentaa Wolfgang Heinig. Krause sijoittui alle 18-vuotiaiden MM-kilpailuissa 2009 seitsemänneksi 2 000 metrin estejuoksussa Viitattu 14.7.2016 . Vuonna 2010 hän sijoittui 3 000 metrin estejuoksussa neljänneksi alle 20-vuotiaiden MM-kilpailuissa. Hän voitti 2011 alle 20-vuotiaiden Euroopan-mestaruuden Tallinnassa ajalla 9.51,08 ja oli Daegun MM-kilpailuissa kahdeksas. Helsingin EM-kilpailuissa 2012 Krause juoksi neljänneksi. Kilpailussa toiseksi juossut Ukrainan Svitlana Šmidt hylättiin myöhemmin dopingin vuoksi ja Krause nousi pronssimitalistiksi. Lontoon olympialaisissa 2012 hän sijoittui seitsemänneksi. Krause voitti 2013 alle 23-vuotiaiden Euroopan-mestaruuden Tampereella ajalla 9.38,91 ja sijoittui yhdeksänneksi Moskovan MM-kilpailuissa. Hän oli viides 3 000 metrin estejuoksussa Zürichin EM-kilpailuissa 2014. Prahan EM-hallikilpailuissa 2015 hän sijoittui 1 500 metrillä viidenneksi. Pekingin MM-kilpailuissa 2015 Krause sijoittui pronssille uudella ennätysajallaan 9.19,25. Amsterdamin EM- kilpailuissa 2016 Krause voitti kultaa ennätyksellään 9.18,85. Rio de Janeiron olympialaisissa hän sijoittui kuudenneksi ajalla 9.18,41. Lontoon MM- kilpailuissa 2017 hän oli yhdeksäs. Krause voitti 3 000 metrin estejuoksun Euroopan-mestaruuden Berliinissä 2018 ajalla 9.19,80. Dohan MM-kilpailuissa 2019 hän saavutti pronssia Saksan ennätysajalla 9.03,30. Toruńin EM- hallikilpailuissa 2021 hän oli 1 500 metrillä kahdeksas. Samana vuonna järjestetyissä Tokion olympialaisissa hän sijoittui 3 000 metrin estejuoksussa viidenneksi. Eugenen MM-kilpailuissa 2022 hän oli estejuoksussa viidestoista. Hän saavutti 3 000 metrin estejuoksussa hopeaa Rooman EM-kilpailuissa 2024 ajalla 9.18,06. == Henkilökohtaiset ennätykset == :Lähdteet: Tilastopaja, IAAF ;Ulkoradat * 800 metrin juoksu: 2.04,32 (2019) * 1 000 metrin juoksu: 2.37,96 (2024) * 1 500 metrin juoksu: 4.06,71 (2024) * Mailin juoksu: 4.29,58 (2016) * 3 000 metrin juoksu: 9.02,04 (2015) * 5 000 metrin juoksu: 15.24,53 (2017) * Puolimaraton: 1.12.16 (2018) * 2 000 metrin estejuoksu: 5.52,80 AR (2019) * 3 000 metrin estejuoksu: 9.03,30 NR (2019) ;Sisäradat * 800 metrin juoksu: 2.05,42 (2024) * 1 500 metrin juoksu: 4.08,91 (2016) * 3 000 metrin juoksu: 8.49,43 (2016) == Lähteet == == Aiheesta muualla == * Gesa Felicitas Krause Bio, Stats, and Results Olympics at Sports-Reference.com * Luokka:Saksalaiset estejuoksijat Luokka:Saksalaiset keskimatkojen juoksijat Luokka:Vuonna 1992 syntyneet Luokka:Elävät henkilöt
Chris Taft

Chris Taft (s. 10. maaliskuuta 1985 Brooklyn, New York) on yhdysvaltalainen koripalloilija, pelipaikaltaan iso laitahyökkääjä. Hän edusti kaudella 2012-2013 Suomen Korisliigassa pelaavia Uudenkaupungin Korihaita. ==Ammattilaisura== Golden State Warriors varasi Pittsburghin yliopistossa pelanneen Taftin vuoden 2005 NBA:n varaustilaisuudessa, tilaisuuden toisella kierroksella. Tulokaskaudellaan Taft pelasi vain 17 ottelua, kunnes selkävaivat veivät hänet sairastuvalle, ja lopettivat hänen ammattilaisuransa kuudeksi vuodeksi. Taft yrittää paluuta kaudella 2012-2013, tehtyään sopimuksen Korisliigassa pelaavien Korihaiden kanssa. Joulukuussa 2012 Korihait antoi potkut Taftille tereveydellisistä syistä. ==Lähteet== ==Aiheesta muualla== *NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
Tyttö tuli taloon

Tyttö tuli taloon on Veikko Itkosen ohjaama elokuva vuodelta 1956. Elokuvassa parodioidaan suomalaisen elokuvan tuotantometelmiä, kohteena Suomi-Filmi Oy:n pääjohtaja Risto Orko. Kohumissi Mirva Arvinen vuodelta 1955 sai elokuvasta pienen osan.Muut tiedot, Elonet.fi. Viitattu 4.8.2012. == Juoni == Kaksi tyttöä, Eila ja Tilly lähtevät Jussi-serkun kesämökille, mutta päätyvät vahingossa kirjailija Sakun luokse. Tilanteen tajuttuaan Saku hyödyntää sitä tekeillä olevassa käsikirjoituksessaan, jolla olisi kiire valmistua. == Näyttelijät == == Arviot == Aikalaisarvioissa elokuva tyrmättiin yksimielisesti niin käsikirjoituksen, ohjauksen kuin näyttelijätyönkin osalta. Myöhempikään arvioja (Tv-maailma 31/2012) ei näe elokuvassa muuta hyvää kuin Heidi Krohnin viehkeän olemuksen.AL: Päivän elokuvia. Tv-maailma 31/2012, s. 13. Toinen myöhempi arvioija (Tv-maailma 11/2014) pitää elokuvaa Itkosen huonoimpana saavutuksena.HWR: Tyttö tuli taloon. Viikon tv-elokuvia, Tv- maailma 11/2014, s. 12. == Lähteet == Luokka:Veikko Itkosen ohjaamat elokuvat Luokka:Suomalaiset komediaelokuvat Luokka:Suomalaiset mustavalkoelokuvat Luokka:Vuoden 1956 suomalaiset elokuvat
Krause

Krause on muun muassa seuraavien henkilöiden sukunimi: * Barbara Krause (s. 1959), saksalainen uimari * Brian Krause (s. 1969), yhdysvaltalainen näyttelijä * Charles Krause, yhdysvaltalainen voimistelija * Christina Krause (s. 1963), suomalainen psykologi ja kognitiotieteen professori * Dagmar Krause (s. 1950), saksalainen laulaja * Dieter Krause (1936−2020), saksalainen meloja, olympiavoittaja ja maailmanmestari * Gesa Felicitas Krause (s. 1992), saksalainen estejuoksija * Hantta Krause (Wilma Schlizewski, s. 1958), suomalainen tatuointitaiteilija ja radiotoimittaja * Jerry Krause (1939–2017), yhdysvaltalainen koripallojohtaja * Johann Wilhelm Krause (1757–1828), saksalainen arkkitehti * Karl Christian Friedrich Krause (1781–1832), saksalainen filosofi * Outi Krause (s. 1948), teknillisen kemian professori ja dekaani * Peter Krause (s. 1965), yhdysvaltalainen näyttelijä * Rudolf Krause (1907–1987), itäsaksalainen Formula 1 -kuljettaja * Sigrun Krause (s. 1954), saksalainen maastohiihtäjä * Tom Krause (1934–2013), suomalainen oopperalaulaja
Storaksikasvit

Storaksikasvit (Styracaceae) on kaksisirkkaisten koppisiemenisten kasvien heimo. Siihen kuuluu 11 sukua ja noin 160 lajia. Heimon lajit ovat lähinnä lämpimien alueiden puita. Useita heimon lajeja käytetään koristekasveina, ja storakseista (Styrax) saadaan bentsoehartsia, jota käytetään hajusteissa. == Kuvaus == Storaksikasvit ovat monivuotisia puuvartisia kasveja. Lehdet ovat yksinkertaisia, yleensä vuorottaisesti asettuneita ja usein korvakkeettomia. Kukat kasvavat kukinnoissa, jotka ovat rakenteeltaan terttuja, kerrannaisterttuja tai kiemuroita. Kukat ovat kaksineuvoisia ja symmetrisiä säteittäin. Verhiö on muodoltaan kellomainen ja verholehtiä on yleensä 4–6. Teriössä on 4–7 osittain yhteen kasvanutta terälehteä. Terälehdet ovat yleensä väriltään valkoiset. Heteet kasvavat kiehkurassa teriön tyvellä. Emit ovat kapeita ja usein päätyään kohti kapeneva, luotit ovat pyöristyneitä ja joskus 2–5-jakoisia. Hedelmä on luumarja, marja tai kota. == Suvut == * Alniphyllum * Bruinsmia * Halesia – vitikellopuut * Huodendron * Melliodendron * Pamphilia * Parastyrax * Pterostyrax – epolettipuut * Rehderodendron * Sinojackia * Styrax – storaksit == Levinneisyys == Storaksikasveja kasvaa Amerikan mantereiden ja Aasian trooppisilla, subtrooppisilla ja lauhkeilla alueilla, sekä Välimeren alueella. == Kuvia == Kuva:Halesia_carolina03.jpg|Karolinanvitikellopuu (Halesia carolina) Kuva:Pterostyrax_hispida_RJB2.jpg|Tuoksuepolettipuu (Pterostyrax hispidus) Kuva:Sinojackia_xylocarpa_fleurs.jpg|Sinojackia xylocarpa == Lähteet == * Luokka:Kasviheimot
Avoveteen

Avoveteen on Urho Karhumäen romaani vuodelta 1936. Teos palkittiin kultamitalilla Berliinin olympialaisten taidekilpailussa.AL: Päivän elokuvia, Tv-maailma, 31/2012 sivu 21 Teoksen pohjalta on Orvo Saarikivi ohjannut vuoden 1940 olympialaisia ennakoivan elokuvan Avoveteen (1939). Talvisodan syttymisen vuoksi kisat lykättiin myöhemmäksi, ja ne pidettiin sitten vuonna 1952. Teos on käännetty ainakin ruotsiksi, saksaksi ja hollanniksi,Fennica, viitattu 4.8.2012 ja se on ilmestynyt tekijän lyhentämänä yhteispainoksessa Yrjö juoksija romaanin Testamentti kanssaYrjö juoksija, Fennica, viitattu 4.8.2012. Tietokirjailija Lasse Erola on kirjassaan Unohdettuja olympiavoittajia esittänyt näkemyksen, jonka mukaan Adolf Hitler järjesti teokselle olympiavoiton Suomen osallistuttua boikottihankkeista huolimatta Berliinin kulttuuriolympialaisiin ja natsien pitämästä kirjan maahenki-ideologiasta johtuen. ==Lähteet== Luokka:Vuoden 1936 kirjat Luokka:Suomalaiset romaanit Luokka:Kirjat urheilusta
Mihaela Ursuleasa

Mihaela Ursuleasa (27. syyskuuta 1978 Brașov – 2. elokuuta 2012 Wien) oli romanialainen pianisti. Hän syntyi muusikkoperheeseen, aloitti pianonsoiton 5-vuotiaana ja piti konsertteja 9-vuotiaana. Hän sai 13-vuotiaana apurahan Claudio Abbadolta. Hän opiskeli kahdeksan vuotta konservatoriossa Wienissä. Vuonna 2010 Ursuleasa sai Echo Klassik -palkinnon debyyttilevystään Piano & Forte. Hän julkaisi myös toisen albumin, Romanian Rhapsodyn (2011). Ursuleasa löydettiin asunnostaan kuolleena 33-vuotiaana, ja epäillyksi kuolinsyyksi mainittiin aivoverenvuoto.Romanian concert pianist Mihaela Ursuleasa dies, aged 33 Ursuleasa oli vuoden 1995 Clara Haskil -kilpailun voittaja.BBC: Romanian pianist Mihaela Ursuleasa dies aged 33 == Lähteet == Luokka:Romanialaiset pianistit Luokka:Vuonna 1978 syntyneet Luokka:Vuonna 2012 kuolleet
Trygve Haavelmo

Trygve Haavelmo (13. joulukuuta 1911 Skedsmo – 28. heinäkuuta 1999 Bærum) oli norjalainen taloustieteilijä ja vuoden 1989 taloustieteen Nobel-palkinnon saaja. Hän sai palkintonsa ekonometrian todennäköisyysteoriaan perustuvasta kehityksestä ja samanaikaisten taloudellisten rakenteiden tutkimuksesta. == Lähteet == Luokka:Nobelin taloustieteen palkinnon saajat Luokka:Norjalaiset taloustieteilijät Luokka:Oslon yliopiston professorit Luokka:Vuonna 1911 syntyneet Luokka:Vuonna 1999 kuolleet
Pinoleenihappo

Pinoleenihappo eli cis,cis,cis-5,9,12-oktadekatrieenihappo on omega-6-rasvahappojen ryhmään kuuluva rasvahappo, jota esiintyy mäntyjen siementen sisältämässä öljyssä. Pinoleenihapolla voi olla ruokahalua hillitseviä ja LDL-kolesterolia alentavia ominaisuuksia. ==Lähteet== ==Aiheesta muualla== *PubChem: Pinolenic acid *Caymanchem: Pinolenic Acid * Luokka:Rasvahapot
Simon Kuznets

Simon Kuznets (30. huhtikuuta 1901 – 8. heinäkuuta 1985) oli amerikanjuutalainen taloustieteilijä ja vuoden 1971 taloustieteen Nobel- palkinnon saaja. Hän sai palkintonsa taloudellisen kasvun empiirisestä tutkimuksesta, joka on johtanut uuteen ja syvällisempään taloudellisten ja sosiaalisten rakenteiden sekä kehitysprosessin ymmärrykseen. == Lähteet == Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Vuonna 1901 syntyneet Luokka:Vuonna 1985 kuolleet Luokka:Amerikanjuutalaiset
Michael Roark

Michael Sean Roark (s.9. toukokuuta 1983 Schaumburg, Illinois, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa Delfiinitarina ja Magic Mike. == Aiheesta muualla == * Luokka:Yhdysvaltalaiset näyttelijät Luokka:Vuonna 1983 syntyneet Luokka:Elävät henkilöt
Kelly-Ann Baptiste

Kelly-Ann Baptiste (s. 14. lokakuuta 1986) on trinidadtobagolainen pikajuoksija. Baptiste selviytyi 100 metrin välieriin Kingstonin alle 20-vuotiaiden MM-kilpailuissa 2002. Seuraavana vuonna hän voitti 100 metrin pronssia Sherbrooken alle 18-vuotiaiden MM-kilpailuissa ja vuonna 2004 hän oli 200 metrin neljäs Grosseton alle 20-vuotiaiden MM-kilpailuissa. Baptiste karsiutui 100 metrin puolivälierissä sekä Helsingin MM-kilpailuissa 2005 että Pekingin olympialaisissa 2008. Berliinin MM-kilpailuissa 2009 hän selviytyi sekä 100 että 200 metrillä välieriin ja Daegun MM-kilpailuissa 2011 hän voitti 100 metrillä pronssia ajalla 10,98 s. Lontoon olympialaisissa 2012 hän sijoittui 100 metrillä kuudenneksi ajalla 10,94. Vuonna 2013 Baptiste antoi positiivisen dopingnäytteen. Hän sai alun perin kahden vuoden kilpailukiellon, mutta Trinidad ja Tobagon yleisurheiluliitto vapautti hänet 16 kuukauden kilpailukiellon jälkeen elokuussa 2014. IAAF valitti vapauttavasta päätöksestä urheilun kansainväliseen vetoomustuomioistuimeen, joka tammikuussa 2015 myös päätti vapauttaa Baptisten kilpailukiellosta. Baptiste saavutti Pekingin MM- kilpailuissa 2015 pronssia 4 × 100 metrin viestissä sekä sijoittui kuudenneksi 100 metrillä. Portlandin MM-hallikilpailuissa 2016 hän karsiutui 60 metrin välierissä ja Rio de Janeiron olympialaisissa 100 metrin alkuerissä. Lontoon MM-kilpailuissa 2017 hän sijoittui 100 metrillä kahdeksanneksi. Birminghamin MM-hallikilpailuissa 2018 hän karsiutui 60 metrin välierissä. Dohan MM- kilpailuissa 2019 hän karsiutui 100 metrin välierissä ja vuodelle 2021 siirretyissä Tokion olympialaisissa saman matkan alkuerissä. Baptistella oli aiemmin nimissään Trinidad ja Tobagon ennätys 100 metrillä (10,84 s vuosilta 2010 ja 2015). Hänen ennätyksensä 60 metrillä on 7,13 s vuodelta 2008, 200 metrillä ulkoradoilla 22,60 s vuodelta 2009 ja sisäradoilla 22,90 s vuodelta 2007. ==Lähteet== * * ===Viitteet=== Luokka:Trinidadtobagolaiset pikajuoksijat Luokka:Dopingrikkomuksesta tuomitut trinidadtobagolaiset Luokka:Vuonna 1986 syntyneet Luokka:Elävät henkilöt Luokka:Dopingrikkomuksesta tuomitut yleisurheilijat
Copșa Mică

Copșa Mică () on kaupunki Sibiun piirikunnassa Romanian keskiosassa. Copșa Micăssa asui vuoden 2011 väestönlaskennassa 5 201 asukasta. Vuoden 1992 väestönlaskennassa väkiluku oli 5 332 ja vuoden 2002 väestönlaskennassa puolestaan 5 369. == Maantiede == Copșa Mică sijaitsee Sibiun piirikunnan luoteisosassa Târnava Mare -joen varrella. Pinta-alaa kaupungilla on 25,9 neliökilometriä. Kaupungista on matkaa Mediașin kaupunkiin 12 kilometriä, Blajiin 33 km ja piirikunnan pääkaupunkiin Sibiuun 43 km. Pohjoisessa Copșa Mică rajautuu Baznan kuntaan, koillisessa Târnavan kuntaan, kaakossa Valea Viilorin kuntaan, etelässä ja lounaassa Axente Severin kuntaan sekä Micăsasan kuntaan lännessä ja luoteessa. == Saasteongelma == Copșa Micăssa toimineet Carbosinin kimröökitehdas ja Sometran metallitehdas saastuttivat kaupunkia läpi vuoden kommunistisen kauden ajan aina vuoteen 1993 saakka. Tehtaiden päästöt olivat usein tuhatkertaisia hyväksyttäviin arvoihin verrattuna. Saasteet näkyivät muun muassa siinä, että kaupungissa oli Euroopan korkein imeväiskuolleisuus ja hengissä selvinneistä lapsista kahdella kolmasosasta havaittiin merkkejä psyykkisistä häiriöistä. Lisäksi ulkona kuivamassa ollut pyykki mustui samoin kuin lampaiden villa. Nykyisin Copșa Micăn metallitehtaissa on eurostandardien mukaiset suodattimet, joiden ansiosta esimerkiksi kaupungissa satava lumi on nykyisin valkoista. == Lähteet == == Aiheesta muualla == *Kaupungin kotisivut *Satelliittikuva kaupungista vuosilta 1986 ja 2004 Luokka:Romanian kaupungit
Li Xuerui

Li Xuerui (s. 24. tammikuuta 1991 Chongqing) on kiinalainen sulkapalloilija. Hän on voittanut kaksinpelissä olympiakultaa Lontoossa 2012, saavuttanut MM- hopeaa Guangzhoussa 2013 ja Kööpenhaminassa 2014 sekä yltänyt naisten kaksinpelin maailman rankingissa ykköseksi. Hänen valmentajanaan toimii Zhang Ning. == Lähteet == Luokka:Kiinalaiset sulkapalloilijat Luokka:Vuonna 1991 syntyneet Luokka:Elävät henkilöt Luokka:Kiinalaiset olympiavoittajat
Mauro Vinícius da Silva

Mauro Vinícius da Silva (s. 26. joulukuuta 1986) on brasilialainen pituushyppääjä. Da Silva karsiutui Pekingin olympialaisissa 2008. Vuonna 2012 hän voitti kultaa Istanbulin MM-hallikisoissa tuloksella 823 cm. Lontoon olympialaisissa 2012 hän sijoittui seitsemänneksi tuloksella 801 cm. Etelä- Amerikan-mestaruuskilpailuissa 2013 hän voitti kultaa tuloksella 824 cm. Moskovan MM-kilpailuissa hän sijoittui samalla tuloksella viidenneksi. Sopotin MM-hallikilpailuissa 2014 hän voitti kultaa tuloksella 828 cm. Da Silvalla on nimissään Brasilian halliennätys 828 cm, jonka hän hyppäsi Istanbulin MM- hallikisojen karsinnassa 9. maaliskuuta 2012 ja sivusi Sopotin MM-hallikisojen loppukilpailussa. Ulkoradoilla hän on hypännyt 831 cm São Paulossa 7. kesäkuuta 2013. Da Silvan muita ennätyksiä ovat 60 metrin 6,76 s vuodelta 2009, 100 metrin 10,40 s vuodelta 2007 ja 200 metrin 21,02 s vuodelta 2007. ==Lähteet== * * Luokka:Brasilialaiset pituushyppääjät Luokka:Vuonna 1986 syntyneet Luokka:Elävät henkilöt
Henry Frayne

Henry Frayne (s. 14. huhtikuuta 1990) on australialainen pituushyppääjä ja kolmiloikkaaja. Frayne oli kolmiloikan viides Bydgoszczin alle 20-vuotiaiden MM-kilpailuissa 2008 tuloksella 16,29 m ja yhdeksäs Daegun MM-kilpailuissa 2011 tuloksella 16,78 m. Vuonna 2012 hän voitti pituushypyn hopeaa Istanbulin MM-hallikisoissa tuloksella 823 cm. Lontoon olympialaisissa hän sijoittui pituushypyssä yhdeksänneksi ja karsiutui kolmiloikan loppukilpailusta. Rio de Janeiron olympialaisissa hän oli pituushypyssä seitsemäs. Lontoon MM- kilpailuissa 2017 hän karsiutui pituushypyn loppukilpailusta. Gold Coastin Kansainyhteisön kisoissa 2018 hän saavutti pituushopeaa tuloksella 833. Karsinnassa hän hyppäsi ennätyksekseen 834. Hän karsiutui pituushypyn loppukilpailusta Dohan MM-kilpailuissa 2019 ja vuodelle 2021 siirretyissä Tokion olympialaisissa. Eugenen MM-kilpailuissa 2022 hän sijoittui 12:nneksi ja saman vuoden Birminghamin Kansainyhteisön kisoissa kuudenneksi. Budapestin MM-kilpailuissa 2023 hän karsiutui loppukilpailusta. Frayne hyppäsi sisäratojen Oseanian ennätyksen 823 cm Istanbulin MM-hallikisoissa 10. maaliskuuta 2012. Ennätyksen rikkoi Fabrice Lapierre vuoden 2016 MM- hallikisoissa. Ulkoradoilla Frayne on hypännyt 834 cm Gold Coastissa 10. huhtikuuta 2018. Kolmiloikassa Fraynen ennätys on Melbournessa 2. maaliskuuta 2012 hypätty 17,23 m. == Lähteet == * * === Viitteet === Luokka:Australialaiset pituushyppääjät Luokka:Australialaiset kolmiloikkaajat Luokka:Vuonna 1990 syntyneet Luokka:Elävät henkilöt